# Gliese 777

Gliese 777 (GJ 777) és un sistema estel·lar a la constel·lació del Cigne situat a 51,8 anys llum del sistema solar. A data de 2005 es coneix l'existència de dos planetes extrasolars orbitant entorn de l'estel principal.

## Sistema estel·lar

L'estel principal de sistema, Gliese 777 A (HD 190360 / HR 7670 / LHS 3510), és una subgegant groga de tipus espectral G6IV i magnitud aparent +5,71. És un estel semblant al Sol que està finalitzant la fusió del seu hidrogen intern, sent molt més antic que aquest, amb una edat estimada entre 7.000 i 10.000 milions d'anys. Té una temperatura superficial de 5.551 K, és un 11% més lluminosa que el Sol i la seva massa és un 4% menor que la massa solar. El seu període de rotació és de 40 dies. El seu contingut en metalls —entenent com a tals aquells elements més pesants que l'heli— és un 70% major que en el nostre estel.
L'estel secundari, Gliese 777 B (LHS 3509), és una tènue nana vermella de magnitud +14,40 que orbita l'estel primari a una distància de 3.000 ua. El període orbital ha de ser de diverses desenes de milers d'anys. Al mateix temps, Gliese 777 B podria ser un estel binari, on la component menys lluminosa seria una altra nana vermella molt tènue.

## Sistema planetari

En 2003 es va anunciar el descobriment d'un planeta extrasolar, Gliese 777 Ab o HD 190360 b, en òrbita al voltant de l'estel subgegant groc. Considerat al principi un bessó del planeta Júpiter, anàlisis ulteriors van permetre comprovar que la seva massa és aproximadament 1,5 vegades la de Júpiter, i que la seva òrbita, en contra del que es va pensar inicialment, no és circular sinó que presenta una apreciable excentricitat de ε = 0,36. En 2005 es va descobrir un segon planeta, Gliese 777 Ac o HD 190360 c, en una òrbita interior a 0,128 ua de l'estel. La seva massa és sols 18 vegades major que la de la Terra, aproximadament igual a la de Neptú, movent-se en una òrbita gairebé circular.
L'1 de juliol de 1999 un missatge METI va ser enviat a Gliese 777. Va ser transmès des del radar d'Ievpatòria, el més gran d'Euràsia. El missatge, anomenat Cosmic Call 1, arribarà a Gliese 777 a l'abril de 2051.
| Nom | Nom | Massa | Semieix major | Excentricitat | Període orbital | Descobriment |
| Gliese 777 Ac | Gliese 777 Ac | 0,057 (± 0,015) MJ | 0,128 (± 0,002) ua | 0,01 (± 0,1) | 17,1 (± 0,015) dies | 2005 |
| Gliese 777 Ab | Gliese 777 Ab | 1,502 (± 0,13) MJ | 3,92 (± 0,2) ua | 0,36 (± 0,03) | 2891 (± 85) dies | 2003 |

## Enllaços externs

* Vogt, Steven S.; Butler, R. Paul; Marcy, Geoffrey W.; Fischer, Debra A.; Henry, Gregory W.; Laughlin, Greg; Wright, Jason T.; Johnson, John A. «Five New Multicomponent Planetary Systems». The Astrophysical Journal, 632, 1, 2005. pp. 638-658.
* «Transmissió i cerca de senyals raonables en l'Univers.» (en (rus)). Institut de Radiotécnica i Electrònica de l'Acadèmia de les Ciències de Rússia. Arxivat de l'original el 2019-05-30. [Consulta: 26 octubre 2020].

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Martin Paegert «The Revised TESS Input Catalog and Candidate Target List». Astronomical Journal, 4, 09-09-2019, pàg. 138. DOI: 10.3847/1538-3881/AB3467.
* ↑ «Age consistency between exoplanet hosts and field stars» (en anglès). Astronomy and Astrophysics, 08-12-2015. DOI: 10.1051/0004-6361/201527297.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: 190360 b/ HD 190360 b. Llengua del terme, de l'obra o del nom: anglès.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ Giuseppina Micela «Catalog for the ESPRESSO blind radial velocity exoplanet survey». Astronomy and Astrophysics, 9-2019. DOI: 10.1051/0004-6361/201834729.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ John B. Hearnshaw «Carbon and iron abundances for thirty F and G type stars» (en anglès). Astronomy and Astrophysics, 8-1974, pàg. 263-274.
* ↑ Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Five Decades of Chromospheric Activity in 59 Sun-like Stars and New Maunder Minimum Candidate HD 166620». Astronomical Journal, 4, 4-2022, pàg. 9. DOI: 10.3847/1538-3881/AC5683.
* ↑ «HD 190360». The Extrasolar Planets Encyclopedia.
* ↑ N. Asghari et al. «Stability of terrestrial planets in the habitable zone of Gl 777 A, HD 72659, Gl 614, 47 Uma and HD 4208». Astronomy and Astrophysics, 426, 2004, pàg. 353 – 365. DOI: 10.1051/0004-6361:20040390.
* ↑ «LHS 3510 (Gliese 777 A) LHS 3509 (Gliese 777 B)». SIMBAD.
* ↑ Naef et al. «The ELODIE survey for northern extra-solar planets II. A Jovian planet on a long-period orbit around GJ 777 A». Astronomy and Astrophysics, 410, 2003, pàg. 1051 – 1054. DOI: 10.1051/0004-6361:20031341.